**De-aș putea**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De-aș putea luna plină de pe cer s-o desprind

Și purtând-o pe brațe o iubire s-aprind,

Mi-aș jertfi ani de viață pentru-o clipă ferice

Și să-i spun TE IUBESC, aș fi iar un novice.

De-aș putea fericirea s-o țin trează mereu

Iar din ea să creez un imens curcubeu,

Peste bolta iubirii aș străluci neîncetat

Și șoptindu-i TE IUBESC, n-ar mai fi un păcat.

De-aș putea să culeg stea cu stea de pe cer,

Iar din ele să formez un imens colier,

Tot ce-i sfânt și ce-i cast ar primi un cadou

Și șoptindu-i TE IUBESC, n-ar mai fi un ecou.

De-aș putea,jurăminte ceas de ceas să-i ofer

Și cu ele să pictez flori de vis pe eter,

I-aș clădi un palat din sublimă dorință

Și s-ascult TE IUBESC, m-ar topi în credință.